GiliGold/VAD_KnessetCorpus huggingface dataset:
יוסי כץ: יותר מזה אומר לכם: מעל כל במה בינלאומית אני אומר לערבים שמדינת ישראל בראשותו של דוד בן-גוריון קיבלה את תוכנית החלוקה והיו אלה מדינות ערב שהכריזו עלינו מלחמה ודחו את תוכנית החלוקה שהוצבע עליה בנובמבר 1947 בעצרת האומות.
מרדכי משעני: מה זה עוזר?
יוסי כץ: אבל מכאן ועד להכרה בעובדה שנגרם סבל כבד – ולא חשוב אם זה באשמת מנהיגיו או באשמת מנהיגי ערב – לעם אחר, אין ולו כהוא זה כדי לפגוע, לא בצדק שלנו ולא בדמוקרטיה שלנו.
יוסי כץ: עכשיו לגבי הצעת החוק.
אליעזר כהן: מה יהיה עם הטרור?
אליעזר כהן: מה נעשה עם הטרור?
מיכאל איתן: הוא תומך בהחזרת פליטים, מה אתה שואל אותו על הטרור?
מיכאל איתן: בהחזרת פליטים הוא תומך.
אליעזר כהן: מה עם כל עניין הטרור?
יוסי כץ: מה זה קשור?
אליעזר כהן: זה קשור.
אליעזר כהן: זה קשור רק בזה, לא בשום דבר אחר.
יוסי כץ: אני מקווה שהדברים שאמרתי בפתיחה לגבי מעשי הטרור ולגבי כל מה שהתרחש רק בעצם הבוקר הזה, לא צריך להוסיף עליהם מילים.
יוסי כץ: אני רק חושב שאסור שניסחף ובמלחמה הלגיטימית שלנו נגד הטרור נעשה גם דברים שלא התכוונו אליהם
יוסי כץ: ושאולי תורמים למגמה של בדלנות בקרב הציבור הערבי ושאולי דווקא עלולים בסופו של דבר להתברר כמיקח טעות, כפוגעים בביטחוננו.
יוסי כץ: יש בינינו מחלוקת לגבי מהו ביטחונה של מדינת ישראל, מה מוסיף לביטחון ומה גורע מהביטחון.
יוסי כץ: אני רק יכול לומר דבר אחד למיכאל איתן.
יוסי כץ: אני נתתי לך - - -
מיכאל איתן: מה עם הפליטים?
מיכאל איתן: כמה פליטים אתה מוכן להחזיר?
יוסי כץ: תקשיב, תקשיב.
מיכאל איתן: לא, אנחנו לא יכולים בלי זה.
מיכאל איתן: צדק היסטורי.
מיכאל איתן: אנשים שלא גרים, איך אפשר להמשיך לקיים את המדינה הזו בלי להחזיר איזה – לא הרבה – חצי מיליון.
יוסי כץ: כשנגיע לדיון בנושא הפליטים אני אומר לך את דעתי.
יוסי כץ: לא נפרט פה את זה.
יוסי כץ: אתה אמרת בין היתר שלא נתתי לך להגיב, עם כל הכבוד.
יוסי כץ: חבר הכנסת כהן, תקשיב גם אתה.
אליעזר כהן: תסלח לי, אני צוחק על הסימבוליקה שיש פה.
אליעזר כהן: מקודם, בישיבה הקודמת, חבר הכנסת דהאמשה ייצג את נשיאות הכנסת פה.
אליעזר כהן: נשיאות הכנסת הישראלית, היהודית, במדינתו של העם היהודי.
יוסי כץ: תקשיב לי, תקשיב לי.
יוסי כץ: בישיבה הראשונה בעניין נטילת הזכויות של חבר הכנסת אחמד טיבי, במשך שעה ארוכה, אחרי חילופי דברים כאלה ואחרים, דיבר אך ורק חבר הכנסת איתן.
יוסי כץ: לחבר הכנסת טיבי לא ניתנה זכות לדבר באותה ישיבה.
יוסי כץ: הוא שתק כדג.
יוסי כץ: הוא שתק כדג מתחילת הישיבה ועד סופה.
אליעזר כהן: אני הייתי פה ושמעתי את טיבי.
אליעזר כהן: איך זה קרה?
יוסי כץ: אז אם תבדקו מי דיבר יותר בישיבה – את כל הפרוטוקולים – תמצאו שחבר הכנסת מיכאל איתן דיבר פי שניים ממה שדיבר חבר הכנסת אחמד טיבי.
מיכאל איתן: זה לא נכון וזה גם לא היה הטיעון שלך.
יוסי כץ: תבדוק את זה.
מיכאל איתן: אבל זה גם לא היה הטיעון שלך.
מיכאל איתן: לא אמרת: אתה דיברת יותר.
מיכאל איתן: אמרת: הוא ערבי, הוא מייצג את המיעוט, לכן אני אתן לו לדבר ולא אתן לך להשיב.
מיכאל איתן: זה עושים בדיון משפטי?
מיכאל איתן: זה מראה את חולשת הדעת שלך.
יוסי כץ: סליחה, אתה מיצית את זכות הטיעון שלך.
יוסי כץ: רצית עוד תגובה, עם כל הכבוד.
מיכאל איתן: בישיבה השנייה אחמד טיבי דיבר בלי סוף.
יוסי כץ: אני חושב שגם אתה כפרלמנטר מנוסה שנלחם לא פעם על זכויות המיעוט וזכויות האופוזיציה צריך להבין, שכשנמצא פה חבר הכנסת אחמד טיבי מול רוב ברור, צריך להתחשב יותר בזכויות המיעוט בכל מה שנוגע לזכות התגובה.
מיכאל איתן: זה לא דיון משפטי.
מיכאל איתן: זו פוליטיקה.
יוסי כץ: זה טיעון פוליטי, ודאי שזה טיעון פוליטי, עם כל הכבוד.
יוסי כץ: אבל אני בהחלט חושב שצריך להתחשב בזכויות המיעוט.
יוסי כץ: אגב, עשיתי את זה כשאתה דרשת ממני, כשהחלפתי את חבר הכנסת אמנון רובינשטיין כיושב ראש ועדת החוקה ואתה עמדת על כך שלגבי שינויים בחוק יסוד: הממשלה, אני אזמין מרצים שאתה מבקש להזמין אותם ובדיוק באותו נימוק – בדוק את הפרוטוקול של ועדת החוקה ותמצא את זה – אמרתי:
יוסי כץ: מאחר שחבר הכנסת מיכאל איתן מייצג פה את האופוזיציה, אני חושב שבדיון מהסוג הזה צריך לתת עדיפות לנציגי המיעוט והזמנתי את ד"ר זילברשץ מבר-אילן דווקא מהסיבה הזו.
יוסי כץ: כי אתה הזמנת אותו.
יוסי כץ: אמרתי שצריך לתת לך עדיפות כי אתה מייצג את המיעוט ולא את הקואליציה.
יוסי כץ: אצלי זו עמדה עקרונית ועקבית, שבדיונים מהסוג הזה דווקא הרוב צריך לתת יתר התחשבות לאופוזיציה ולמיעוט.
יוסי כץ: זו עמדה עקרונית אצלי, היא לא תלויה רק בערבי ויהודי.
יוסי כץ: פרופסור רכס, בבקשה.
אלי רכס: כמה מילים.
אלי רכס: א', זה דיון מרתק מבחינתי, אבל אני גם שמח לחזור לאוניברסיטה.
אלי רכס: כשאתה התחלת לשאול אותי מה דעתי פחדתי שהנה השאלה שקיוויתי שלא תישאל.
אלי רכס: מישהו היה יכול לבוא ולומר: אדוני, יש פה הצעת חוק.
אלי רכס: אתה בעד או נגד?
אלי רכס: מה עמדתך?
אלי רכס: עזוב התפלספות.
אליעזר כהן: אני שאלתי.
אלי רכס: לא ממש.
אלי רכס: לא בצורה הזאת.
אלי רכס: אז השאלה לא באה אבל אני מרשה לעצמי בכל זאת להעלות אותה לעצמי והאמת היא שאין לי תשובה חד-משמעית.
אלי רכס: משום שמצד אחד אין לי שום ספק שאני מסכים עם הנימוקים שלך, חבר הכנסת איתן.
אלי רכס: אתה דיברת על קביעה מחדש של כללי המשחק, אני השתמשתי באותן מילים לפני כן.
אלי רכס: משום שיש מצב של כאוס.
אלי רכס: איש הישר בעיניו יעשה, בכל תחום.
אלי רכס: לכן, אני בהחלט חושב שצריכה להיות איזושהי אמירה שתשים את הדברים בסדר מסוים.
אלי רכס: אי אפשר לעמוד פה ולהשתולל ולצאת לסוריה ולהשתולל ולהתחרות מי מגיע ראשון למחסומים כדי לקבל את התמונה וזה יוצא – חס וחלילה, אני מקווה שכולם בריאים – עם מכסה גב וזה עם היד וצווארון וכולי.
אלי רכס: לכן אני תומך.
אלי רכס: יחד עם זאת, מה הבעיה שלי?
אלי רכס: הבעיה שלי בגישה הזו היא החד-צדדיות שלה.
אלי רכס: או חד-מימדיות שלה.
אלי רכס: וזאת הבעיה.
אלי רכס: משום שהיא לא באה בקונטקסט רחב יותר, אלא היא באה לבודד כביכול נקודה מסוימת, להגיד: הנה, פה, אני אתקע את זריקת האנטיביוטיקה וכל היתר יסתדר גם כן.
אלי רכס: ואת זה אני רוצה שתקחו בחשבון.
אליעזר כהן: אני חשבתי שנצביע על זה היום.
אלי רכס: אני רוצה שתקחו את זה בחשבון, משום שזה לא רק זה אלא יש פה מחיר לגישה החד-צדדית הזו.
אלי רכס: זו לא תפיסה של או-או.
אלי רכס: זה לא משחק-סכום-אפס.
אלי רכס: זה לא – אני אשים את החוק הזה, המבול אחרי והכל בסדר.
אלי רכס: אם החוק הזה היה בא במסגרת איזושהי תפיסה כוללת שחבר הכנסת איתן התחיל לדבר עליה, על יחסים בין יהודים וערבים, על איזשהו חיפוש של דו-קיום ומראה לציבור הערבי – אני מדבר על הציבור הערבי – שיש פה איזושהי גישה שבאמת מסתכלת על מדינת ישראל כמדינה יהודית ודמוקרטית – ודרך אגב, מה שראינו פה הבוקר: אני דווקא מאד אהבתי את זה שדהאמשה ישב ודיבר פה כנציג נשיאות הכנסת.
אלי רכס: מאד אהבתי את זה, כי זה בדיוק מה שממסד אותו.
אליעזר כהן: פרופסור רכס, זה צריך לקרות בשוויצריה ובאמריקה.
אליעזר כהן: לא במדינת טרור וכאוס.
יוסי כץ: רבותי, תודה רבה.
יוסי כץ: הישיבה בנושא הזה נסתיימה.
יוסי כץ: אנחנו עוברים לנושא של קביעת ועדות לדיון בהצעות חוק.
יוסי כץ: פרופסור רכס, תודה רבה.
אלי רכס: תודה לכם, בהצלחה.
יוסי כץ: רבותי, הצעת חוק ביטוח לאומי (נוסח משולב) (תיקון - ביטול שיפוי מעסיקים) – של חבר הכנסת יחיאל לסרי.
יוסי כץ: ועדת העבודה, הרווחה והבריאות או ועדת הכספים.
יוסי כץ: הצעת היועצת המשפטית – עבודה, רווחה ובריאות.
יוסי כץ: ההצעה עוברת לוועדת העבודה, הרווחה והבריאות.
יוסי כץ: שלוש הצעות חוק שנוגעות לביטוח אבטלה לעובדים עצמאיים של חברי הכנסת פורז, טל ויורי שטרן.
יוסי כץ: פורז מציע כלכלה.
יוסי כץ: הייעוץ המשפטי אומר עבודה ורווחה.
יוסי כץ: מי בעד עבודה ורווחה ירים את ידו.
יוסי כץ: עבודה ורווחה.
יוסי כץ: הצעת חוק העונשין (תיקון – איסור מכירת כרטיסי הגרלה והימורים לקטין - - -) של חבר הכנסת לפיד.
יוסי כץ: חוקה או כלכלה.
יוסי כץ: היועצת המשפטית ממליצה על חוקה.
יוסי כץ: - ועדת חוקה.
יוסי כץ: הצעת חוק הלוואות לדיור (תיקון – איסור גביית יתרת המענק מיורשי הזכאי שנפטר), של חבר הכנסת צינקר.
יוסי כץ: כספים, כלכלה או ועדת העבודה והרווחה.
יוסי כץ: ייעוץ משפטי – כספים.
יוסי כץ: – כספים.
יוסי כץ: הצעת חוק איסור הפסקת שירותי חשמל, טלפון ומים בתקופת החגים (תיקוני חקיקה) של חבר הכנסת בריילובסקי.
יוסי כץ: כלכלה לפי חוות הדעת המשפטית.
יוסי כץ: – עובר לוועדת הכלכלה.
יוסי כץ: הצעת חוק העמותות (תיקון – הגבלת רישום, שכר מנהל ותרומות) של חבר הכנסת אופיר פינס.
יוסי כץ: חבר הכנסת גפני מבקש להעביר לוועדת הפנים.
יוסי כץ: נשמעו הצעות לוועדת חוקה, פנים או ועדת העבודה והרווחה.
יוסי כץ: הייעוץ המשפטי אומר פנים.
יוסי כץ: למה היית מעדיפה חוקה?
אנה שניידר: כי זה נושא ששייך יותר לחוקה.
אנה שניידר: בכלל היה צריך להיות שינוי, שהעמותות יעברו בכלל לאחריות שר המשפטים, אבל כרגע המצב החוקי הקיים הוא פנים.
יוסי כץ: טוב, אני בעד לבוא בדברים ולהקים ועדה משותפת.
אתי בן יוסף: אז להשאיר את זה להחלטה נוספת?
יוסי כץ: החלטה נוספת.
יוסי כץ: אבל לפנות לשני ראשי הוועדות ולומר שאני מציע ועדה משותפת.
אתי בן יוסף: אם הם יסכימו, כמה חברים אתה רוצה?
יוסי כץ: שלושה שלושה.
אתי בן יוסף: בראשות מי?
יוסי כץ: מה את מציעה?
אנה שניידר: חוקה.
יוסי כץ: בראשות חוקה.
יוסי כץ: הצעת חוק מאגר גנטי (העלמות ילדי עולים מתימן) של חברי הכנסת זנדברג, הנדל וקבוצת ח"כים.
יוסי כץ: מדע.
יוסי כץ: מי בעד מדע ירים את ידו.
יוסי כץ: - מדע.
יוסי כץ: הצעת חוק לתיקון פקודת המכס (החזר תשלום מכס בשל טובין שיוצאו לארצות קהילות אירופה).
יוסי כץ: ועדת כספים.
יוסי כץ: עובר לכספים.
יוסי כץ: הצעת חוק הביטוח הלאומי (תיקון - אי תלות קצבת ילדים בעת גביית חוב) של חבר הכנסת איתן כבל.
יוסי כץ: – עבודה ורווחה.
יוסי כץ: הצעת חוק מס ערך מוסף (תיקון – פטור ממס ערך מוסף) של חבר הכנסת זנדברג.
יוסי כץ: כספים.
יוסי כץ: – כספים, אושר.
יוסי כץ: הצעת חוק לתיקון פקודת האגודות השיתופיות (ייצור ואספקת תוצרת חקלאית), של חבר הכנסת וילן.
יוסי כץ: לוועדת הכלכלה לפי התוכן.
יוסי כץ: מי בעד - ירים את ידו.
יוסי כץ: אין – כלכלה.
יוסי כץ: הצעת חוק שעות עבודה ומנוחה (תיקון – מנוחה שבועית) של חבר הכנסת ביבי.
יוסי כץ: הצעות חוק לשם הכנסת לקריאה שניה וקריאה שלישית.
יוסי כץ: אלה הצעות חוק ממשלה.
אנה שניידר: היתה שם גם הצעה להעביר לוועדה אחרת.
אנה שניידר: נכון?
אתי בן יוסף: פנים.
יוסי כץ: ראיתי.
יוסי כץ: הצעת חוק בתי המשפט (נוסח משולב)(תיקון מס' 28)(מבנה מערכת בתי המשפט ותיקונים שונים).
סיגל קוגוט: זו הרפורמה.
סיגל קוגוט: זו הרפורמה בבתי המשפט.
יוסי כץ: היתה הצעה להעביר את זה לדיון בעבודה ורווחה, אבל לפי חוות דעת משפטית – חוקה.
יוסי כץ: מי בעד חוקה – ירים את ידו.
יוסי כץ: – חוקה.
יוסי כץ: סדר יום.
יוסי כץ: מעורבותם של ערבים ישראלים במעשי טרור.
יוסי כץ: החלטנו כבר, לפי דעתי, על ועדת חוץ וביטחון.
יוסי כץ: חוץ וביטחון.
יוסי כץ: להפוך את הצעת חוק ההוצאה לפועל להצעה לסדר יום – חברת הכנסת תמר גוז'נסקי.
יוסי כץ: נושא: ביטול מאסר חייבים בשל ביזיון ההוצאה לפועל.
יוסי כץ: מי בעד חוקה ירים את ידו.
יוסי כץ: – חוקה הפיגוע ב"פי גלילות" וליקויי אבטחה באתרים רגישים, של חברי הכנסת כבל, ברכה, אורלב, טיבי, קליינר, דהאמשה.
יוסי כץ: ועדת פנים – מי בעד – ירים את ידו.
יוסי כץ: – עובר לוועדת הפנים.
יוסי כץ: תכנית ההבראה של רשת הגנים של אגודת ישראל, של חבר הכנסת רביץ.
יוסי כץ: כספים לפי חוות הדעת המשפטית.
יוסי כץ: מי בעד כספים – ירים את ידו.
יוסי כץ: אני מודיע על חילופי אישים בוועדה המשותפת של ועדת חוקה, חוק ומשפט וועדת כספים לעניין ביטוח רכב מנועי, מטעם ועדת הכספים.
יוסי כץ: במקום חבר הכנסת משה גפני יכהן חבר הכנסת יעקב ליצמן.
יוסי כץ: במקום חבר הכנסת מקסים לוי יכהן חבר הכנסת ישראל כץ.
יוסי כץ: אנחנו נמסור הודעה במליאה.
יוסי כץ: יש לפנינו שורה של בקשות למתן פטור מחובת הנחה.
שאול יהלום: אני רוצה להציע הצעה לסדר.
שאול יהלום: מאחר שזאת פעם רביעית שאנחנו דנים בחוקים האלה, וכל אחד יודע במה מדובר, אני מציע שאם יש קוורום, נצביע בלי הנמקות.
יוסי כץ: אנו דנים בהצעת-חוק הרשויות המקומיות (בחירת ראש הרשות וסגניו וכהונתם) (תיקון – הרוב הדרוש להעברת סגן ראש עיר מתפקידו), של חבר-הכנסת ישראל כץ.
ישראל כץ: אני מבקש מהחברים לתמוך בהצעה.
ישראל כץ: השאלה היא האם מישהו בכלל מתנגד לה.
יוסי כץ: נמק בבקשה מה מידת הדחיפות של ההצעה.
ישראל כץ: ההצעה היא דחופה, משום שיש היום אפשרות קלה מדי ליטול סמכויות של סגני ראשי ערים.
ישראל כץ: הטיפול בכך התחיל כבר לפני כמה חודשים: הגשתי הצעת-חוק, היתה איזושהי אי הבנה עם הממשלה לגבי הנוסח, ואז ועדת השרים ביקשה שנתקן דברים קטנים ביותר.
ישראל כץ: תיקנו אותם, והבאנו את זה כדי לבקש פטור מחובת הנחה.
יוסי כץ: בעד – כולם נגד – אין נמנעים – אין הבקשה לתת פטור מחובת הנחה להצ"ח הרשויות המקומיות (בחירת ראש רשות וסגניו וכהונתם) (תיקון – הרוב הדרוש להעברת סגן ראש עיר מתפקידו), התשס"ב-2002 של חה"כ ישראל כץ התקבלה.
הצ"ח יסוד: של חה"כ אורי אריאל
אריאל אורי יהודה: הרקע הוא שחרורם של 13 רוצחים כבדים, שהתבצרו בכנסיית המולד בבית-לחם, ועשיית איזשהו הסכם, שאינו העמדה לדין, הנוגע לרוצחי השר רחבעם זאבי.
אריאל אורי יהודה: ההצעה אומרת שלממשלה יש חופש תמרון מדיני והיא לא כבולה לגמרי, אבל היא צריכה להביא את ההסכם לאישור הממשלה ולקבל רוב מיוחד של חבריה.
יוסי כץ: תודה, הלוואי שזה יהיה דחוף.
יוסי כץ: הממשלה מתנגדת לזה.
יוסי כץ: מי בעד מתן פטור מחובת הנחה?
יוסי כץ: בעד – 8 נגד – 2
אפי אושעיה: חבר-הכנסת גאגולה, אתה כבר לא בקואליציה?
קריאה: חבר-הכנסת כץ לא בקואליציה?
יוסי כץ: יש רוב לבקשה.
יוסי כץ: הצ"ח איסור קבלת תרומות ממדינות זרות, התשס"ב-2002, (פ/3790), של חה"כ אורי אריאל ויורי שטרן
יוסי כץ: אנחנו עוברים להצעת-חוק איסור קבלת תרומות ממדינות זרות, של חברי-הכנסת אורי אריאל ויורי שטרן.
אריאל אורי יהודה: ההצעה מדברת על איסור קבלת תרומות למטרות פוליטיות.
אריאל אורי יהודה: אין שום כוונה לאסור קבלת תרומה לנושאים אנושיים מחקריים.
אריאל אורי יהודה: הכוונה היא שרשם העמותות - אבל זה יכול להיות גם גוף אחר, ואני מדבר על כתובת ממשלתית - יבדוק את מטרת התרומות, ולא יאפשר את מה שקיים היום, לצערנו בהיקפים עצומים.
אריאל אורי יהודה: למעשה, מדובר בהתערבות גסה של מדינות זרות, או חבר מדינות, כמו: האיחוד האירופי.
אריאל אורי יהודה: מכיוון שהדברים האלה "מתגלגלים בגדול" ומכיוון שהבחירות מתקרבות, אנחנו רוצים לתת לזה פטור מחובת הנחה.
אפי אושעיה: אדוני היושב-ראש, אני רוצה להציע לחברי אורי אריאל ולחברי-הכנסת לא להפוך את המוסד הזה של פטור מחובת הנחה לצחוק.
אפי אושעיה: חבר-הכנסת אורי אריאל קובע שהבחירות מתקרבות – אני לא יודע על זה, אבל יכול להיות.
אריאל אורי יהודה: על זה אתה לא יכול לחלוק, כי כל יום הן מתקרבות יותר...
אפי אושעיה: יכול להיות שההצעה ראויה לפי תפיסת עולמו - אני לא נכנס לתוכן ההצעה, אבל אני אומר בעיקרון שאנחנו צריכים להחליט אם אנחנו רוצים להפוך את העניין הזה לבדיחה ולתת לכל הצעות-החוק פטור מחובת הנחה, או שאנחנו רוצים כנסת שמתפקדת.
אפי אושעיה: לא מדובר בעניין ביטחוני, רגיש, ממשי או במשהו שקורה מהיום למחר.
אפי אושעיה: זה דבר שנמשך במשך שנים רבות.
אפי אושעיה: אני מציע למשוך את הבקשה.
אפי אושעיה: לא יקרה שום דבר, אם הצעת-החוק תידון במועד אחר.
יוסי כץ: אני מבין שזאת גם עמדת משרד המשפטים.
יוסי כץ: מי בעד אישור הבקשה?
יוסי כץ: בעד – רוב נגד – מיעוט הבקשה לתת פטור מחובת הנחה להצ"ח איסור קבלת תרומות ממדינות זרות, התשס"ב-2002 של חה"כ אורי אריאל ויורי שטרן התקבלה.
יוסי כץ: הצ"ח הביטוח הלאומי (תיקון – ביטוח אבטלה של עובד עצמאי), התשס"ב-2002 (פ/3786), של חה"כ סופה לנדבר
יוסי כץ: אנחנו עוברים לדון בהצעת-חוק הביטוח הלאומי (תיקון – ביטוח אבטלה של עובד עצמאי) של חברת-הכנסת סופה לנדבר, בבקשה.
סופה לנדבר: במדינת-ישראל מדובר על אלפי אנשים שיש להם עסקים קטנים שנסגרים.
סופה לנדבר: אנחנו יודעים שבעסקים האלה יש ביטוח ללא ביטוח.
סופה לנדבר: לעתים קרובות, מדובר בפשיטת רגל.
סופה לנדבר: אני חושבת שכולם יודעים שנסגרו 8,000 עסקים קטנים, והיום כמעט כל אחד שיש לו עסק קטן עומד בפני סכנה כזאת.
סופה לנדבר: לאור המצב הנוכחי, אני מבקשת לתת לזה דחיפות.
דוד טל: אדוני היושב-ראש, מכיוון ששלוש הצעות כאלה כבר עברו בקריאה טרומית, אני יכול לומר שזה לא יגרע ובוודאי לא יגרום זילות לוועדה הזאת, אם היא תאשר את זה, משום שממילא בעתיד נצרף את ההצעה להצעות אחרות שעברו בקריאה טרומית.
יצחק גאגולה: כי יש חברים טובים, שראוי מאד שקולם יישמע - -
אפי אושעיה: ועדת הכנסת צריכה לתת דעתה על העניין הזה.
יוסי כץ: בעד – רוב נגד – מיעוט הבקשה לתת פטור מחובת הנחה להצ"ח הביטוח הלאומי (תיקון – ביטוח אבטלה לעובד עצמאי), התשס"ב-2002 התקבלה.
יוסי כץ: הצ"ח זכויות החירש, התשס"ב-2002 (פ/3759), של חה"כ שאול יהלום וח"כים
יוסי כץ: אנחנו עוברים להצעת-חוק זכויות החירש של חבר-הכנסת שאול יהלום.
שאול יהלום: אני חושב שהדבר הוא ברור, אנחנו רוצים להביא לסיום השביתה.
שאול יהלום: כבר היום דנים בחלק מהחוק הזה בוועדת העבודה, הרווחה והבריאות.
יוסי כץ: בעד – כולם נגד – אין הבקשה לפטור מחובת הנחה את הצ"ח זכויות החירש, התשס"ב-2002 התקבלה.
יוסי כץ: הצ"ח שירותי הובלה (תיקון – חובת בדיקה ביטחונית), התשס"ב-2002, (פ/3821), של חה"כ אפי אושעיה
יוסי כץ: אנחנו עוברים להצעת-חוק שירותי הובלה (תיקון – חובת בדיקה ביטחונית) של חבר-הכנסת אפי אושעיה.
אפי אושעיה: בעקבות התקלה של קריסת מכלית במתקן פי גלילות, התעורר הצורך, גם על-פי כוחות הביטחון שלנו, להצעת-חוק מן הסוג הזה, שתקבע שמובילים מהסוג הזה יצטרכו לעבור בדיקה ביטחונית.
אריאלה קלעי: אין לנו התנגדות, בתנאי שההצעה הזאת וכל ההצעות האחרות שעוד לא דנו בהן בוועדת שרים, לא יעלו השבוע כמו שסוכם, אלא רק בשבוע הבא.
אפי אושעיה: בסדר גמור.
עבד-אלמאלכ דהאמשה: אני רואה שהשתרש פה נוהג לפטור חוקים מחובת הנחה.
אפי אושעיה: אבל דיברנו על זה.
יוסי כץ: זכותו של חבר-הכנסת דהאמשה לדבר על זה.
עבד-אלמאלכ דהאמשה: אני רוצה להביע את דעתי נגד זה בפעם המי יודע כמה, כי זה נוהג נפסד.
עבד-אלמאלכ דהאמשה: היו לי הכבוד והזכות להצביע נגד כל הפטורים מחובת הנחה להצעות-חוק בכל ימי כהונתי בוועדה הזאת יחד עם חבר אחד – גנדי.
עבד-אלמאלכ דהאמשה: גם הוא תמך באותם נימוקים מבחינה עקרונית.
עבד-אלמאלכ דהאמשה: אני חושב שלא צריך לתת לזה יד, אתם יודעים מה?
עבד-אלמאלכ דהאמשה: אם אתם חושבים שזה נכון, תתקנו את התקנון, אבל לא יכול להיות שכל שבוע יהיו שבע או עשר בקשות לפטור מחובת הנחה.
אפי אושעיה: הוא צודק.
שאול יהלום: קודם כל צריך לציין לשבח את חבר-הכנסת דהאמשה על כך שהוא הצביע באופן קבוע עם גנדי.
יוסי כץ: אני מציע שנכבד את הדברים שאמר חבר-הכנסת דהאמשה.
יוסי כץ: הצעות-החוק האלה, ברובן הגדול כבר נעשה ניסיון חוזר ונשנה לקבל פטור מחובת הנחה, אז יכול להיות שזאת הסיבה להתארגנות היום וכדומה.
יוסי כץ: אני מודיע לכם שהדברים שהוא אמר הם נכונים.
יוסי כץ: אסור להפוך את השיטה של פטור מחובת הנחה לשיטה שמתקיימת באופן קבוע ועוקפת את התקנון.
יוסי כץ: מי בעד הבקשה של חבר-הכנסת אפי אושעיה?
יוסי כץ: בבקשה הזאת אני תומך, חבר-הכנסת דהאמשה, משום שהיא מציגה פתרון לבעיה אמיתית, שהוא גם בהסכמת משרד המשפטים.
יוסי כץ: מי בעד אישור בקשתו של חבר-הכנסת אפי אושעיה?
יוסי כץ: הצבעה בעד – 7 נגד – 6 הבקשה לפטור מחובת הנחה את הצ"ח שירותי הובלה (תיקון – חובת בדיקה ביטחונית), התשס"ב-2002, התקבלה.
יוסי כץ: שבעה חברי-כנסת בעד הבקשה ושישה נגד.
דוד טל: אנחנו בסך הכל 12 חברי-כנסת כאן, אז איך יכול להיות שהצביעו שבעה בעד?
יוסי כץ: בואו נערוך הצבעה חוזרת.
יוסי כץ: הצבעה בעד – 7 נגד – 6 הבקשה לפטור מחובת הנחה את הצעת-חוק שירותי הובלה (תיקון – חובת בדיקה ביטחונית), התשס"ב-2002 התקבלה.
יוסי כץ: שבעה חברי-כנסת בעד.
יוסי כץ: אני מבקש לא לפקפק להבא ביכולת הספירה שלנו.
יוסי כץ: הצ"ח בית הדין הבינלאומי בהאג – הגנת המדינה על אזרחיה, התשס"ב-2002, (פ/3814), של ח"כ יצחק גאגולה
יוסי כץ: אנחנו עוברים לדון בהצעת-חוק בית הדין הבינלאומי בהאג – הגנת המדינה על אזרחיה, של חבר-הכנסת גאגולה.
יוסי כץ: אני מבין שיש לך ידיעות על העמדתו לדין הצפויה של מאן דהוא.
יצחק גאגולה: קודם כל, אני מודה לך אדוני היושב-ראש שהעלית לדיון את הצעת-החוק שלי.
יצחק גאגולה: באחד ביולי, בעוד מספר ימים, ייפתח בית-הדין הבינלאומי בהאג.
יצחק גאגולה: אנחנו לא יכולים לדעת מי מאתנו, מחיילינו או ממפקדינו ייפגע מבית-הדין הזה.
יצחק גאגולה: דווקא היום, בשיא האינתיפאדה ובמצב קשה כל-כך, דווקא היום צריכים להביא איזושהי בשורה לחיילים שלנו ולמפקדים שלנו, שהכנסת עומדת מאחוריהם, ושבאמת בכל מצב, אם חלילה מישהו ייפגע, הכנסת תעמוד מאחוריו.
יצחק גאגולה: לכן אני מבקש פטור מחובת הנחה, כי חבל לבזבז כל יום שעובר.
אריאלה קלעי: אנחנו לא חושבים שההצעה דחופה.
אריאלה קלעי: יש לה השלכות בינלאומיות רבות.
אריאלה קלעי: אנחנו מבקשים זמן כדי לבדוק אותה.
אריאלה קלעי: אנחנו לא חושבים שעד האחד ביולי מישהו יעמוד לדין, ולכן אנחנו מבקשים לעמוד בלוח הזמנים שניתן לנו.
יצחק גאגולה: אבל אנחנו צריכים לפחות להתכונן לקראת זה, וראוי מאד שזה יהיה כמה שיותר מהר.
אריאלה קלעי: אנחנו מתכוננים.
אמנון כהן: זו הצעה ראויה.
יוסי כץ: חבר-הכנסת גאגולה, האם אתה מוכן להתחייב לא להעלות את ההצעה היום, אלא בעוד שבועיים?
אריה האן: שום דבר לא עולה היום.
שאול יהלום: למה, הצעת-החוק זכויות החירש עולה היום.
אריה האן: לא, סדר היום כבר מונח.
יוסי כץ: הצבעה בעד – רוב נגד – מיעוט הבקשה לפטור מחובת הנחה את הצעת-חוק בית הדין הבינלאומי בהאג – הגנת המדינה על אזרחיה, התשס"ב-2002, של חבר-הכנסת יצחק גאגולה התקבלה.
יוסי כץ: הצ"ח מאבטחים אזרחיים, התשס"ב-2002 (פ/3826) של ח"כ איתן כבל
אפי אושעיה: אני מייצג אותו.
יוסי כץ: חבר-הכנסת אפי אושעיה ינמק את בקשתו של חבר-הכנסת איתן כבל.
אפי אושעיה: אדוני היושב-ראש, חבר-הכנסת כבל מציע להסדיר את כל נושא המאבטחים, שנמצאים בכל מקום היום במדינת-ישראל.
אפי אושעיה: מעמדם ואופן הבדיקה שאותה הם מבצעים לא מוסדרים בחוק.
אפי אושעיה: צריך להסדיר את מעמדם, על מנת שלא יוכלו אזרחים לתבוע אותם באופן אישי, למשל בגלל שהם פותחים תיקים ומחטטים בחפצים.
אפי אושעיה: זה עניין שצריך להסדיר אותו.
ישראל כץ: האם מדובר על סמכויות לשימוש בנשק?
אפי אושעיה: הנשק מאושר על-ידי משרד הפנים על-פי החוק.
אריאלה קלעי: הממשלה מתנגדת לזה, כי צריך לבדוק את זה.
יוסי כץ: הצבעה בעד – רוב נגד – מיעוט הבקשה לפטור מחובת הנחה הצעת-חוק מאבטחים אזרחיים, התשס"ב-2002, התקבלה.
יוסי כץ: הצעת-חוק המים (תיקון – מניעת הידלדלות מקורות המים), התשס"ב-2002
יוסי כץ: יש איזושהי תקלה.
יוסי כץ: אני מעלה את בקשתו של חבר-הכנסת נודלמן: הצעת-חוק המים (תיקון – מניעת הידלדלות מקורות המים).
מיכאל נודלמן: נציב המים חייב לדאוג לכמויות המים שמקורותיהם מדלדלים.
מיכאל נודלמן: אני מציע שהוא יהיה אחראי גם על כמויות וגם על איכות המים.
יוסי כץ: נציגת משרד המשפטים, מה עמדתכם?
אריאלה קלעי: לא ראינו בכלל את ההצעה.
אריאלה קלעי: היא לא הופצה ולא הגיעה אלינו.
מיכאל נודלמן: נציגי משרד התשתיות הלאומיות נמצאים כאן.
יוסי כץ: חבר-הכנסת נודלמן, יש לי פה בעיה פרוצדורלית.
יוסי כץ: אומרת לי היועצת המשפטית, שהצעת-החוק המשפטית לא מופיעה בסדר היום, כי היא לא הובאה אלינו.
אריה האן: היא לא נמצאת בסדר היום.
יוסי כץ: חבר-הכנסת נודלמן, האם אתה מוכן להתחייב שהדיון בה יתקיים בעוד שבועיים?
יוסי כץ: אני מציע לך להסכים לזה.
זהבה גלאון: אדוני היושב-ראש, מעכשיו כל הצעת-חוק שאני אגיש, אני אביא לפטור מחובת הנחה, מה זה צריך להיות?
יוסי כץ: רבותיי, אני מבקש מהיועצת המשפטית להתייחס לנושא.
אנה שניידר: הצעת-חוק שאיננה מופיעה בסדר היום, אין זה מינהל תקין לדון בה בכלל.
יוסי כץ: אני דוחה את הדיון בבקשה הזאת לשבוע הבא.
אריה האן: אני רוצה להזכיר לחברי-הכנסת, שמשמעות אישור לפטור הצעות-חוק מחובת הנחה אינה לפטור מחובת המכסה.
אריה האן: אני רוצה שיהיה ברור שהמכסה של הסיעות נשארת כפי שהיתה.
זהבה גלאון: אדוני היושב-ראש, אני רוצה להודיע לפרוטוקול שמהיום כל הצעת-חוק שלי אביא לפטור מחובת הנחה.
שאול יהלום: מה, עד היום לא עשית את זה?...
אריאל אורי יהודה: ואנחנו מודיעים לפרוטוקול שאנחנו נתמוך בך.
יוסי כץ: אני מודיע לכם, למען הסדר הטוב, שזו הפעם האחרונה שאני דוחה דיון, כאשר אין קוורום.
יוסי כץ: אני אשלח על כך הודעה בכתב לכל חברי ועדת הכנסת.
יוסי כץ: אני מתכבד לפתוח את הדיון.
יוסי כץ: יש לנו הצעת אי-אמון, והיא תידון היום אחר-הצוהריים.
יוסי כץ: אני מבקש לאמץ את ההצעה המקובלת, שלוש דקות דיון סיעתי משולב לכל ההצעות.
יוסי כץ: ההצעה אושרה.
יוסי כץ: הצעת חוק שידורי טלוויזיה מהכנסת בערוץ הדמוקרטיה,
יוסי כץ: הנושא הבא הוא הצעת חוק שידורי טלוויזיה מהכנסת בערוץ הדמוקרטיה, התשס"ב-2002 – יוזמת יושב-ראש הכנסת ויושב-ראש ועדת הכנסת.
אפי אושעיה: למה זה צריך להיות מעוגן בחוק?
אתי בנדלר: גם היום שידורי הטלוויזיה מהכנסת מעוגנים בחוק, חוק הוראת שעה, שנחקק בשנת 1997 ומאז הוארך מדי פעם.
אתי בנדלר: אם הכנסת לא תאריך אותו, ואני מקווה שהיא כן תעשה את זה, הוא אמור לפקוע בסוף הכנס הנוכחי של הכנסת, דהיינו לקראת סוף חודש יולי שנה זאת.
אתי בנדלר: למה מלכתחילה בכלל סבר מי שסבר שיש להסדיר את העניין הזה בחוק?
אתי בנדלר: כל עוד השידורים היו שידורים ניסיוניים, הועלו שידורי טלוויזיה עקרונית לאוויר גם בלי חוק מלכתחילה.
אתי בנדלר: היום כל נושא שידורי הטלוויזיה, בכל אחת מהשיטות והאיזונים שלו, מעוגן בחוק.
אתי בנדלר: יש חוק רשות השידור בערוץ הראשון, יש חוק הרשות השנייה לטלוויזיה ורדיו לגבי השידורים בערוץ השני ובערוץ 10, ויש חוק התקשורת בזק ושידורים לגבי שידורי הכבלים והלוויין.
אתי בנדלר: הגיע הזמן, כפי שננסה לשכנע אתכם, שצריכים להסדיר את עניין שידורי הכנסת בטלוויזיה בצורה הרבה יותר מפורטת, לקבוע הסדרים מחייבים, לקבוע דרך לבחירת הגוף המשדר וכך הלאה, וכל זה כפי שמקובל לעשות על-ידי הגדרת שידורי טלוויזיה בכלל בחוק, וכאן מדובר בחוק ספציפי לעניין הזה.
יוסי כץ: נדמה לי שאחד הדברים החשובים זה לא רק לעגן בחקיקה, אלא בכלל ליצור מצב שפה יש ערוץ דמוקרטיה, שמשדר מהכנסת, אבל לא משדר רק בשידור ישיר מהכנסת, אלא נותן לציבור במדינת-ישראל היבטים יותר רחבים מה זאת דמוקרטיה, מה פירושו של משטר דמוקרטי.
יוסי כץ: משתף את הציבור במדינת-ישראל לא רק בערוץ הצר של שידורים מהכנסת שאנחנו רואים היום, בשותפות עם שידורים שאין בינם לבין הדמוקרטיה במדינת-ישראל, בינם לבין העשייה הציבורית ולא כלום.
יוסי כץ: אלא ליצור ערוץ שנותן ביטוי גם למה שמתרחש בין כותלי בית המחוקקים, גם נותן מידה של עצמאות.
יוסי כץ: אסור לנו להיות במצב שבו הכנסת מחליטה מה לשדר או מעורבת בצורה יותר מדי חזקה בתוכנית השידורים.
יוסי כץ: חשוב להקנות מידה רבה של עצמאות לערוץ הזה, לתת ביטוי לא רק לכנסת אלא גם לגורמי דמוקרטיה נוספים.
יוסי כץ: ממה שלמדנו על ידיעותיו של הציבור על הכנסת ועל המשטר הפרלמנטרי שלנו, הן לוקות בחסר.
יוסי כץ: יושב-ראש הכנסת הזמין את סקר תדמית הכנסת, והסקר לימד אותנו הרבה מאוד דברים על מה שהציבור חושב, על חוסר ההבחנה בין ממשלה לבין כנסת ודברים נוספים אחרים.
יוסי כץ: ערוץ דמוקרטי בסגנון שמקובל במדינות דמוקרטיות אחרות יכול בהחלט למלא את החסר בתחום הזה, לתת ביטוי לוועדות הכנסת.
יוסי כץ: היום שידור של ועדות הכנסת הוא מאוד עראי והוא מתקיים בצורה מאוד מצומצמת.
יוסי כץ: אין ספק ששידור ערוץ דמוקרטיה יאפשר לכנסת להביא את דברה לפני הציבור לאורך כל ימות השבוע.
יוסי כץ: ועדות שהן מעניינות אבל לא משדרים אותן בשידור ישיר, ניתן יהיה לשדר אותן במועדים אחרים ולתת ביטוי לעבודת הכנסת.
יוסי כץ: יהיו פנלים, יהיה ביטוי לא רק לחברי הכנסת שיש להם גישה לתקשורת והם אטרקטיביים למי שמכסה את הכנסת באופן חלקי, אלא יינתן ביטוי יותר רחב.
יוסי כץ: נדמה לי שלא רצוי לעשות שידורים כאלה בצורה של הסכמים, שהכנסת כל פעם כופה על רשות השידור, באמצעות חקיקה, את דעתה, אלא לעשות ערוץ נפרד, פעיל, תוסס, שייתן ביטוי גם למה שמתרחש בבית המחוקקים וגם יחזק את הדמוקרטיה הישראלית.
יוסי כץ: אדוני יושב-ראש הכנסת, בבקשה.